cyanic-selkie/wikianc huggingface dataset:
Ջոն Ֆոսթեր Դալես
Կենսագրություն
Առաջին համաշխարհային պատերազմի ժամանակ աշխատել է որպես մայոր ռազմական արդյունաբերության խորհրդում։ 1918 թվականին Նախագահ Վուդրո Վիլսոնի կողմից նշանակվել է Փարիզի խաղաղության վեհաժողովում ամերիկյան պատվիրակության իրավաբանական խորհրդական։ Խորհրդաժողովի ավարտից հետո աշխատել է ռեպարացիաների հանձնաժողովում։ Մասնակցել է Դաոսի պլանի մշակմանը (1924)։
Իր եղբոր՝ Ալենի հետ միասին եղել են Միջազգային հարաբերությունների խորհրդի հիմնադիրներից մեկը ։
Ջոնը եղել է 1944 թվականի ընտրություններում Հանրապետական կուսակցությունից նախագահի թեկնածու Թոմաս Դյուիի մերձավոր աշխատակիցներից մեկը։ Ընտրությունների ժամանակ աշխատել է որպես խորհրդական Դյուիի արտաքին քաղաքականության գծով։
1945 թվականին մասնակցել է Սան Ֆրանցիսկոյի վեհաժողովին, մասնակցել ՄԱԿ-ի կանոնադրության մշակմանը ։ ՄԱԿ-ի Գլխավոր ասամբլեայում եղել է ԱՄՆ-ի պատվիրակը 1946, 1947 և 1950 թվականներին։ Մարշալի և Աչեսոնի հետ միասին Մարշալի պլանի հեղինակն էր։ 1950 թվականին հրատարակել է War or Peace (Պատերազմ կամ խաղաղություն) գիրքը, որում քննադատել է նախագահ Թրումենի արտաքին քաղաքականությունը։ ԽՍՀՄ-ի նկատմամբ ԱՄՆ-ի հետպատերազմյան կոշտ արտաքին քաղաքական կուրսի մշակման ամենաակտիվ մասնակիցներից մեկն էր, որը, Դալեսի համոզմամբ, «վստահորեն շարունակում էր խաղաղության նվաճման իր ծրագրի իրականացումը»։ «Հավասարակշռումը եզրին է» վարդապետության հեղինակներից մեկն է ։
1950-1952 թվականներին եղել է ԱՄՆ-ի պետական քարտուղարի խորհրդական։
Պետական քարտուղար
Դալեսը մերժել է «զսպման» քաղաքականությունը՝ պաշտպանելով «զանգվածային հատուցման» անհրաժեշտությունը։ 1952 թվականի նախագահական ընտրարշավի ընթացքում Հանրապետական կուսակցության թեկնածու Դուայթ Էյզենհաուերը, ելույթ ունենալով Ամերիկյան լեգեոնի անդամների առջև, կոչ է արել «խաղաղ ճանապարհով ազատել կոմունիստական բռնապետության տակ ընկած երկրներին» ։ Ավելի ուշ, ելույթ ունենալով Բուֆալոյում, Դալեսը, քննադատելով թրումենովյան արտաքին քաղաքականությունը, կրկնել է այդ կոչը, բայց ասելով՝ «խաղաղ ճանապարհով» ։
Երբ 1953 թվականի հունվարին Էյզենհաուերը զբաղեցրել է ԱՄՆ-ի նախագահի պաշտոնը, նա Դալեսին նշանակել է ԱՄՆ-ի պետական քարտուղար։ Որպես այդպիսին նա ակտիվորեն անձնական դիվանագիտության կուրս է անցկացրել արտասահմանյան առաջնորդների հետ հանդիպումներում ։ Նա ուներ բոլոր լիազորությունները, որպեսզի իր անունից ձևակերպեր ամերիկյան իշխանությունների նախաձեռնությունները և վայելում էր նախագահի լիակատար վստահությունը, որի հետ, Դալեսի օգնականներից մեկի հուշերով, համաձայնեցվում էին «արդեն ընդունված որոշումներն ու պլանները, որոնք մանրամասնորեն հասունացել էին Դալեսի հնարամիտ և անխոնջ մտքում» ։
Դալեսը մեծ ջանքեր է ծախսել ՆԱՏՕ-ի և ԱՆԶՅՈՒՍ-ի ռազմական բլոկներ կառուցելու համար, որոնք նախատեսված են այսպես կոչված «խորհրդային սպառնալիքի» զսպման համար։ 1953 թվականին Դալեսը խնդրել է ԿՀՎ-ին, որը գլխավորում է իր եղբայր Ալենը, MI6-ի հետ համատեղ կազմել Իրանի վարչապետ Մոհամմադ Մոսադեղին տապալելու ծրագիրը, որը երիտասարդ շահ Մոհամմադ Ռեզա Փահլավիին իշխանությունից հեռացրել է և ազգայնացրել անգլո-իրանական նավթային ընկերությունը, և շահին իշխանության վերադարձնելու ծրագիրը։ Դալեսը նաև ՍԵԱՏՈ-ի բլոկի ստեղծողն էր։ ԱՄՆ-ի, Ավստրալիայի, Մեծ Բրիտանիայի, Ֆրանսիայի, Նոր Զելանդիայի, Պակիստանի, Ֆիլիպինների և Թաիլանդի կողմից ստորագրված պայմանագիրը համատեղ գործողություններ էր նախատեսում տարածաշրջանում ագրեսիայի դեմ։
Դալեսը պնդում էր. «Պպատերազմի եզրին մոտենալու ունակությունը, փաստորեն, առանց դրա մեջ մտնելու, անհրաժեշտ արվեստ է․.. Եթե դուք վախենում մոտենալ ընդհուպ մինչև այդ եզրին, դուք մահացել եք։ Մենք պատերազմին նայում էինք հարցական դեմքով՝ Կորեական պատերազմի ընդլայնման հարցում, Հնդկաչինում պատերազմի մեջ մտնելու հարցում, Թայվանին վերաբերող հարցում։ Մենք մոտենում էինք սահմանագծին, և մենք դեմքով նայում էինք պատերազմին» ։
1956 թվականին Դալեսը կոշտ կերպով դեմ արտահայտվեց Սուեզի ջրանցքի գոտի անգլո-ֆրանսիական ներխուժմանը։
1959 թվականի ապրիլի 16-ին հրաժարական տվեց պետքարտուղարի պաշտոնից։ Մահվանից քիչ առաջ պարգևատրվել է ԱՄՆ բարձրագույն քաղաքացիական պարգևով՝ Ազատության մեդալով։
1959 թվականի մայիսի 24-ին Դալեսը մահացել է քաղցկեղից և թաղվել Արլինգթոնի ազգային գերեզմանատանը։
Գրականության ցանկ
Կենսագրություններ
Արտաքին հղումներ և գրականություն
Կատեգորիա:ԱՄՆ-ի պետքարտուղարներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի քաղաքագետներ Կատեգորիա:Փետրվարի 2 ծնունդներ Կատեգորիա:Ամերիկացի փաստաբաններ Կատեգորիա:Ամերիկացի դիվանագետներ
Պուեբլա դե Գուսման
Պուեբլա դե Գուսման (Puebla de Guzmán), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 337 կմ2, բնակչությունը՝ 3114 մարդ (2010 թվականի տվյալներով)։ Պրովինցիայի վարչական կենտրոնից գտնվում է 63 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Մուամմար ալ-Կադդաֆի
Մուամմար բեն Մուհամադ Աբու Մենյար Աբդել Սալամ բեն Համիդ ալ-Քադդաֆի (معمر القذافي, Muʿammar al-Qaḏḏāfī, (մասնագիտական գրականության մեջ նաև ընդունված է անվան Քազզաֆի գրության ձևը), ), լիբիացի պետական և ռազմական գործիչ։ Լիբիական Ջամահիրիայի առաջնորդ, (1969 թ.-ից), Լիբիայի հեղափոխական հրամանատարության խորհրդի ղեկավար (1969 - 1977), Լիբիայի վարչապետ և պաշտպանության նախարար (1970 - 1972), Ընդհանուր ժողովրդական կոնգրեսի գլխավոր քարտուղար (1977 - 1979), գնդապետ։ Այն բանից հետո, երբ հրաժարվել է իր բոլոր պաշտոններից, սկսել է անվանվել Սեպտեմբերմեկյան Սոցիալիստական Ժողովրդական Լիբիական Արաբական Ջամահիրիայի եղբայրական առաջնորդ և ղեկավար կամ Հեղափոխության եղբայրական առաջնորդ և ղեկավար  ։.
Իշխանության է եկել 1969 թ․ ռազմական հեղաշրջման արդյունքում՝ տապալելով միապետությունը։ Հետագայում իր իշխանության գաղափարական հիմքը շարադրել է «Կանաչ գրքում»։ Լիբիայում հաստատել է կառավարման նոր ձև՝ Ջամահիրիա։ Եղել է Պանարաբիզմի կողմանկից, անհաջող փորձեր է ձեռնարկել Լիբիայի մի շարք երկրնի հետ միավորվելու ուղղությամբ։ Աջակցել է տարբեր երկրներում գործող բազմաթիվ ազգային-ազատագրական (այդ թվում՝ հայկական), հեղափոխական և ահաբեկչական կազմակերպություններին։
2011 թվականին, Մերձավոր Արևելքում և Հյուսիսային Աֆրիկայում բռնկված «Արաբական գարուն» հեղափոխական ալիքի ժամանակ Լիբիայի անցման ազգային խորհրդի (ԱԱԽ) ղեկավարությամբ հակաքադաֆիական շարժում է սկիզբ առնում, որն էլ երկրում հանգեցնում է քաղաքացիական պատերազմի և իշխող կառավարության անկման, այն բանից հետո, երբ ՆԱՏՕ-ն ռազմական օժանդակություն է հատկացնում ԱԱԽ-ին։ Նահանջի ճանապարհին, 2011 թվականի հոկտեմբերի 20-ին Քադդաֆին հայտնաբերվում և սպանվում է ԱԱԽ-ի գրոհայինների կողմից ։
Ծանոթագրություններ
Կատեգորիա:Լիբիայի հեղափոխականներ Կատեգորիա:Լիբիայի վարչապետներ Կատեգորիա:Սոցիալիստներ Կատեգորիա:Սպանվածներ Կատեգորիա:Լիբիայի քաղաքական գործիչներ Կատեգորիա:Քաղաքական փիլիսոփաներ Կատեգորիա:20-րդ դարի քաղաքական գործիչներ
Վոլտ-Ամպեր
Վոլտ-Ամպեր, փոփոխական հոսանքի լրիվ հզորության միավորը։ Նշանակվում է ՎԱ (միջազգային նշանակումը՝ VA)։ Փոփոխական հոսանքի լրիվ հզորությունը որոշվում է իբրև շղթայի հոսանքի (ամպերներով) և շղթայի սեղմակների միջև եղած լարման վոլտերով գործող արժեքների արտադրյալ։ Հոսանքի և լարման գործող արժեքները չափում են փոփոխական հոսանքի ամպերմետրով և վոլտմետրով։ Լրիվ հզորության հասկացությունը մուծվել է ի տարբերություն էլեկտրական շղթայի ակտիվ հզորության (չափվում է վատտերով) և ռեակտիվ հզորության, որը հավասար է UIsinų-ի (Ս-ն լարում է, I-ն՝ հոսանքը, ų-ն՝ դրանց փուլերի շեղման անկյունը) և չափվում է վառ (վոլտ-ամպեր ռեակտիվ) միավորներով։
Կատեգորիա:Էլեկտրականություն Կատեգորիա:Չափման միավորներ Կատեգորիա:Միավորների միջազգային համակարգ
Սիչանխիյուկ
Սիչանխիյուկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բրուքլին Բեքհեմ
Բրուքլին Ջոզեֆ Բեքհեմ բրիտանացի մոդել և լուսանկարիչ ։ Նա անգլիացի նախկին ֆուտբոլիստի Դևիդ Բեքհեմի և անգլիացի երգչուհի, նորաձևության դիզայների Վիկտորյա Բեքհեմի ավագ որդին է։
Վաղ կյանք
Բրուքլին Յոզեֆ Բեքհեմը ծնվել է Փորթլենդի հիվանդանոցում, որը գտնվում է Լոնդոնի Վեստ Էնդ մասում։ Հաճախ ասում են, որ նա անվանվել է Բրուքլին, որովհետև նա ծնվել է Բրուքլինում, բայց՝ ոչ։ Այդտեղ նրա մայրն իմացել է հղիության մասին և նաև նրա հայրը գնացել է այնտեղ Ֆուտբոլի աշխարհի առաջնություն 1998-ից հետո ։ Նա մեծացել է Մադրիում, մինչդեռ նրա հայրը խաղացել է Ռեալ Մադրիդի համար նաև ապրել է Լոս Անջելեսում, երբ նրա հայրը խաղում էր Լոս Անջելես Գալաքսիի համար։ Ըստ ավագ Բեքհեմի, նա նրա կրտսեր եղբայրների Ռոմեոյի և Քրուզի հետ սովորել է իսպաներեն վարժ խոսալ, և ունեցել է ամերիկյան առոգանություն, երբ ապրում էր Կալիֆոռնիայում։ Նա ունի երեք կրտսեր եղբայրներ և քույր՝ Ռոմեո Ջեյմս, Քրուզ Դեյվիդ և Հարփեր։ Նրա կնքահայրերն են Էլթոն Ջոնը, Դևիդ Ֆերնիշը և Էլիզաբեթ Հարլին ։
Սեփական կարիքները հոգալու համար աշխատել է սրճարանում կես դրույքով ։
Կարիերա
Բեքհեմը նախկինում խաղացել է Arsenal F.C. Under-23s and Academy-ում, բայց նա թողեց այդ որովհետև չէր ուզում զբաղվել պրոֆեսիոնալ ֆուտբոլով ։
Նա իր մոդելային կարիերան սկսել է 2014 թվականին և հայտնվել է մի շարք խմբագրություններում ինչպիսինն են՝ Vogue China, British Vogue, Interview (magazine), Vogue (magazine), The New York Times, Dazed Կորեա։ Նա լուսանկարվել է Bruce Weber -ի, Terry Richardson-ի, Դենիել Ջեքսոնի և Alasdair McLellan-ի կողմից։ Նրա կողմից լուսանկարվել են նաև` արշավ Burberry Բրիտ., մոդելներ Carvell Conduah, Eliza Thomas, Liv Mason Pearson, and Maddie Demaine ։ Նա մոդելավորման տենդենցի մի մասն է,որտեղ հայտնիների երեխաները և սոցցանցերում մեծ ակտիվություն ցուցաբերող մոդելներն են ։ Նա ունի շատ չինացի երկրպագուներ, նա եղել է Huawei Honor 8 Android հեռախոսների դեմքը Սկառլեթ Յոհանսոնի, Կարլի Քլոսի, Հենրի Քավիլի հետ միասին ։
Անձնական կյանք
Բեքհեմը ժամադրվում էր ամերիկյան դերասանուհի Քլոյե Գրեյս Մորեցի հետ ։ Նա ներկա է եղել 2016 Democratic National Convention նրա հետ Հիլարի Քլինթոնին աջակցելու համար ։ Նա նաև հանդիպում էր ֆրանսիացի երգիչ-մոդել Սոնիա Բեն Ամմարի հետ ։
Ծանոթագրություններ
Կատեգորիա:Անգլիացի լուսանկարիչներ Կատեգորիա:Ապրող անձինք
Մարինա Ալես
Մարինա Ալես (Մարինե Վարդանյան-Համբարձումյան ) (նոյեմբերի 24, 1958, Մոսկվա), երգահան, բարերար, Սայաթ-Նովայի համահայկական մրցույթ-փառատոնի մրցանակակիր։
Կրթություն
Մարինա Ալեսը ծնվել է 1958 թվականի նոյեմբերի 24-ին, Մոսկվայում։ 1975 թվականին ընդունվել է Երևանի Ռոմանոս Մելիքյանի անվան երաժշտական ուսումնարան, դաշնամուրի բաժին։ 1979 թվականին, ուսումնարանն ավարտելուց հետո, նա աշխատանքի է անցել Երևանի Արտեմի Այվազյանի անվան երաժշտական դպրոցում` որպես մանկավարժ։ 1982 թվականին Մարինան ընդունվում է Երևանի գեղարվեստա-թատերական ինստիտուտի թատերագիտական բաժին, որն ավարտում է 1987 թվականին։
Այնուհետև Մարինա Ալեսը տեղափոխվում է Մոսկվա և կատարելագործվում Մոսկվայի Թատերական արվեստի պետական ինստիտուտում։
Աշխատանքային տարիներ
Վերադառնալով Երևան Մարինան աշխատանքի է անցնում ՀՀ ԳԱԱ արվեստի ինստիտուտում, միաժամանակ դասավանդելով Երևանի գեղարվեստա-թատերական ինստիտուտի արվեստի տեսության և պատմության ամբիոնում, ուր շարունակում է իր գործունեությունը մինչև 1998 թվականը։
Ստեղծագործական կյանք
Ալես ստեղծագործական կեղծանունը վերցրել է իր երկու երեխաների՝ Ալեքսանդր և Սեդա անունների հապավումից ։ Մարինա Ալեսը շուրջ 300 երգերի հեղինակ է։ Նրա երգերի և հայերեն և ռուսերեն տեքստերի հեղինակն ինքն է։ Նա թողարկել է 5 սկավառակ՝ «Կհեռանամ ինձանից», «Իմ բարդիներ», «Մտորումներ», «Քո կողքին և առանց քեզ», «Ոտաբոբիկ` երկնքով»։ Նրա երգերը կատարում են Հայաստանի երգարվեստի լավագույն ներկայացուցիչները։ Մարինան հեղինակել է 12 սինգլ՝ «Քարե անձրև», «Պատրանքի թևով», «Постойте, господа», «Դարի զավակներ» և այլն։
Պարգևներ և մրցանակներ
Մարինա Ալեսն արժանացել է Սայաթ-Նովայի համահայկական մրցույթ-փառատոնի գլխավոր մրցանակին։ Նա 1989 թվականից Հայաստանի թատերական գործիչների միության անդամ է։ 2008 թվականից ապրում է Երևանում։
Նա արժանացել է բազմաթիվ մրցանակների և պատվոգրերի, որոնցից են՝ Վաշինգտոնում հայ-ամերիկյան ասամբլեայի և Մոսկվայի «Արմենիա» պրոդյուսերական ընկերության կողմից ստացած մրցանակները՝ հայկական արվեստում ունեցած ավանդի համար։ 2010 թվականին լույս է տեսել Մարինա Ալեսի «Բեկորներ» բանաստեղծությունների ժողովածուն։
Ծանոթագրություններ
Կատեգորիա:Հայ երգահաններ Կատեգորիա:Հայ բարերարներ Կատեգորիա:Բեմական կեղծանուններ
Ալան Թյուրինգ
Ալան Մաթիսոն Թյուրինգ (Alan Mathison Turing, ), անգլիացի մաթեմատիկոս, տրամաբան, գաղտնավերլուծող և ինֆորմատիկայի մասնագետ, Բրիտանական կայսրության շքանշանակիր, Թագավորական միության անդամ։ Նշանակալից դեր է խաղացել ինֆորմատիկայի զարգացման մեջ, ձևակերպել է «ալգորիթմ» և «հաշվարկ» հասկացությունները՝ հիմնվելով «Թյուրինգի մեքենայի» գաղափարի վրա, ինչը կարելի է համարել ժամանակակից համակարգիչների մոդել։ Թյուրինգին հաճախ համարում են ինֆորմատիկայի և արհեստական բանականության հայր ։
Ինֆորմատիկայի բնագավառում ամենախոշոր մրցանակն անվանվել է ի պատիվ Ալան Թյուրինգի. Թյուրինգի մրցանակ ։
Կենսագրություն
Երկրորդ համաշխարհային պատերազմի ընթացքում Թյուրինգը աշխատում էր Բրիտանիայի գաղտնազերծման կենտրոնում՝ Բլեթչլի Պարկում գտնվող Կոդի և ծածկագրի պետական դպրոցում (Government Code and Cypher School (GCCS)), որտեղ կենտրոնացած էր Առանցքի ուժերի ծածկագրերի և կոդերի վերծանման աշխատանքները։ Որոշ ժամանակ նա ղեկավարում էր գերմանական նավատորմի հաղորդագրության գաղտնազերծմամբ զբաղվող «Հաթ 8» բաժինը. այդ ընթացքում հայտնաբերել է գերմանական գաղտնագրերը, այդ թվում՝ Էնիգմայի գաղտնագրերը վերծանելու մի շարք եղանակներ։
Պատերազմից հետո աշխատել է Միացյալ Թագավորության Ֆիզիկայի ազգային լաբորատորիայում, որտեղ ստեղծել է պահպանվող ծրագրով համակարգչի (ԷյՍիԻ Automatic Computing Engine, ACE) առաջին նախագծերից մեկը։ 1948 թվականին Թյուրինգը միացել է Մաքս Նյումանի Մանչեսթերի համալսարանի համակարգչային լաբորատորիային, որտեղ մասնակցել է Մանչեսթերյան համակարգիչների ստեծմանը և հետաքրքրվել մաթեմատիկական կենսաբանությամբ։ Նա հոդված է գրել մորֆոգենեզի քիմիական հիմունքների վերաբերյալ և կանխատեսել տատանողական քիմիական ռեակցիաներ, ինչպիսին էր Բելոուսով–Ժաբոտինսկու ռեակցիան, որն առաջին անգամ դիտվեց 1960–ական թվականներին։ 1952 թվականին Թյուրինգը համաասեռականությսն համար քրեական հետապնդման ենթարկվեց. այդ ժամանակ համասեռականությունը դեռևս օրինականացված չէր Մեծ Բրիտանիայում։ Թյուրինգին առաջարկվեց ընտրություն կատարել ազատազրկման և լիբիդոն ճնշելու հորմոնալ թերապևտիկ միջամտության միջև։ Ազատազրկումից խուսափելու համար նա համաձայնեց վիրահատության ենթարկվել։ Թյուրինգը մահացավ 1954 թվականին՝ իր 42–ամյակից երկու շաբաթ առաջ, ցիանիդի թունավորումից։ Նրա մայրը և որոշ այլ մտերիմներ կարծում էին, որ դա դժբախտ պատահար էր եղել։ Քննության եզրակացության համաձայն նա ինքնասպան էր եղել։ Ալան Թյուրինգը ճանաչվել է «Մեծ Բրիտանիայում հոմոֆոբիայի ամենամեծ զոհը» ։ 2009 թվականի սեպտեմբերի 10-ին համացանցային արշավից հետո Մեծ Բրիտանիայի վարչապետ Գորդոն Բրաունը բրիտանական կառավարության անունից պաշտոնապես ներողություն խնդրեց պատերազմից հետո Ալան Թյուրինգի հանդեպ ցուցաբերած վերաբերմունքի համար։ 2013 թվականի դեկտեմբերի 24-ին Բրիտանիայի թագուհին հետմահու ներում շնորհեց նրան ։
Վաղ տարիներ
Թյուրինգը ծնվել էր Մեյդա Վեյլում, Լոնդոն, երբ նրա հայրը՝ Յուլիուս Մաթիսոնը (1873–1947), գտնվում էր Բրիտանական Հնդկաստանի, Օրիսա նահանգի, Չաթրափուր բնակավայրում ։ Թյուրինգի հայրը Նիդեռլանդներում հաստատված Շոտլանդական առևտրականների ընտանիքի բարոնետի կարգավիճակով Ջոն Ռոբերտ Թյուրինգը հոգևորականի որդի էր։ Թյուրինգի մայրը՝ Յուլիուսի կինը Էթել Սառան (Սթոնի; 1881–1976), Մադրասի երկաթուղու գլխավոր ինժեների դուստրն էր։ Սթոնիները բողոքականներ էին Տիպերերի և Լոնգֆորդ կոմսություններից ։
Յուլիուսի աշխատանքը հնդկական քաղաքացիական ծառայությունում, նրա ընտանիքին բերեց Բրիտանական Հնդկաստան, որտեղ նրա պապիկը Բենգալյան բանակի գեներալ էր։ Սակայն Յուլիուսն ու Էթելը ուզում էին, որ իրենց երեխաները Բրիտանիայում կրթվեին, ուստի նրանք տեղափոխվեցին Մեյդա Վեյլ, Լոնդոն, որտեղ 1912 թվականի հունիսի 23-ին ծնվեց Ալան Թյուրինգը, ինչպես տեղեկացնում է տան պատին փակցված կապույտ հուշատախտակը , հետագայում Կոլոնեյդ հյուրանոց ։ Թյուրիգը ավագ եղբայր ուներ՝ Ջոնը (Սր Ջոն Դերմոտ Թյուրինգի հայրը՝ Թյուրինգ բարոնետներից տասներկուերորդը) ։
Թյուրինգի հայրը շարունակում էր քաղաքացիական ծառայության մեջ մնալ և Թյուրինգի մանկության տարիների ընթացքում նրա ծնողները ստիպված էին հաճախ ճամփորդել Հասթինգսի (Անգլիա) և Հնդկաստանի միջև, իրենց երկու որդիներին թողնելով բրիտանական բանակի զորացրված թոշակառու զույգի խնամակալությանը։ Հասթինգսում, Թյուրինգի ապրած տան պատին կապույտ հուշատախտակ է փակցված ։ Հուշատախտակն ամրացվել էր 2012 թվականի հունիսի 23-ին Թյուրինգի ծննդյան հարյուրամյակի կապակցությամբ ։
Դեռևս կյանքի շատ վաղ տարիներին, Թյուրինգը հանճարի նշաններ էր դրսևորում, որոնք հետագայում ավելի վառ դրսևորվեցին ։ 1927 թվականին նրա ծնողները Գիլֆորդում տուն գնեցին, որտեղ Թյուրինգն ապրում էր դպրոցական արձակուրդների ժամանակ, որին նույնպես կապույտ հուշատախտակ է փակցված ։
Դպրոց
Թյուրինգի ծնողները վեց տարեկանում նրան ընդունեցին Սուրբ Մայքլի դպրոց։ Տնօրենը, ինչպես նաև հետագա ուսուցիչներից շատերը անմիջապես նկատեցին նրա տաղանդը։
1922 թվականից մինչև 1926 թվականը Թյուրինգը կրթություն է ստացել Արևելյան Սասիքսի Ֆրանտ գյուղի գիշերօթիկ նախապատրաստական դպրոցում ։ 1926 թվականին` 13 տարեկանում, նա հաճախում է Շերբորնի գիշերօթիկ դպրոց։ Դպրոց հաճախելու առաջին օրը համընկել էր 1926 թվականին տեղի ունեցած Միացյալ Թագավորության գեներալների գործադուլին, բայց նա այնքան էր տրամադրված դպրոց հաճախելուն, որ հեծանվով միայնակ կտրեց Սաութհեմփթոն Շերբորն 97 կմ հեռավորությունը՝ մեկ գիշեր մնալով հյուրանոցում ։
Մաթեմատիկայի և գիտության նկատմամբ Թյուրինգի բնական հակումները չգնահատվեցին Շերբորնի որոշ ուսուցիչների կողմից, որոնց պատկերացումները կրթության վերաբերյալ ավելի դասական էին։ Դպրոցի տնօրենը գրել էր նրա ծնողներին․ «Հուսով եմ նա երկու աթոռից չի ընկնի։ Եթե նա ուզում է մնալ հանրակրթական դպրոցում, նա կրթված դառնալու նպատակ պետք է ունենա։ Եթե նա միայն Գիտության մասնագետ պետք է լինի, ապա նա հանրային դպրոցում իզուր ժամանակ է վատնում» ։ Չնայած դրան, Թյուրինգը շարունակում էր հիանալի ունակություններ ցուցաբերել իր սիրելի հետազոտություններում՝ լուծելով խնդիրներ նույնիսկ առանց տարրական հաշիվ սովորելու։ 1928 թվականին 16 տարեկանում բացահայտեց Ալբերտ Այնշտայնի աշխատանքը, որը նա ոչ միայն հասկացել էր, նաև հնարավոր է ինքնուրույն հանգել էր Նյուտոնի շարժման օրենքների Այնշտայնի հարցադրմանը ։
Քրիստոֆեր Մորքոմ
Շերբորնում Թյուրինգը կարևոր ընկերություն ձևավորեց մեկ այլ աշակերտի՝ Քրիստոֆեր Մորքոմի հետ, որը նկարագրվում էր որպես Թյուրինգի «առաջին սեր»։ Նրանց հարաբերությունները Թյուրինգին ոգևորել են հետագա անելիքներում, սակայն շուտով ընդհատվում են Մորքոմի` թոքաբորբից մահվան պատճառով, որը մի քանի տարի առաջ վարակված կաթ խմելու հետևանք էր ։
Այդ դեպքը մեծ տխրություն պատճառեց Թյուրինգին։ Նա իր ցավը հաղթահարեց աշխատելով գիտության և մաթեմատիկայի ավելի դժվար թեմաների վրա, որոնցով նա կիսվում էր Մորքոմի հետ։ Մորքոմի մորն ուղղված նամակում Թյուրինգը գրել էր․
Ոմանք ենթադրեցին, որ Մորքոմի մահը Թյուրինգի աթեիզմի և մատերիալիզմի պատճառով էր ։ Գուցե և կյանքի այդ հատվածում նա դեռևս հավատում էր այնպիսի հասկացությունների, ինչպիսին հոգին է և մահից հետո նրա անկախ գոյատևումը։ Մորքոմի մորը գրած մեկ այլ նամակում Թյուրինգն ասում էր․
Համալսարան և Հաշվարկելիության աշխատանք
Շերբորնից հետո, 1931 թվականից մինչև 1934 թվականը Թյուրինգը որպես բակալավր սովորել է Քեմբրիջի արքայական քոլեջում, որտեղ ստացել մաթեմատիկայի գծով առաջին կարգի գերազանցության դիպլոմ։ 1935 թվականին, 22 տարեկանում, նրա ատենախոսությունը, որում նա ապացուցում էր Կենտրոնական սահմանային թեորեմը, ընտրվել է Քինգի թեկնածու ։ Հանձնաժողովը տեղյակ չէր, որ 1922 թվականին Յարլ Վալդեմար Լինդեբերգը թեորեմն արդեն ապացուցել էր ։
1936 թվականին Թյուրինգը հրապարակել է «Հաշվարկելի թվեր» իր աշխատությունը ։ Աշխատությունում Թյուրինգը Գյոդելի 1931 թվականի արդյունքները՝ ունիվերսալ թվաբանական լեզուն վերաձևակերպեց ֆորմալ և պարզ հիպոթեթիկ սարքերի ֆորմալ լեզվի, որոնք հայտնի դարձան Թյուրինգի մեքենաներ անվանմամբ։ Խնդիրն առաջադրվել էր դեռևս գերմանացի մաթեմատիկոս Դավիթ Հիլբերտի կողմից, 1928 թվականին։ Թյուրինգն ապացուցեց, որ իր ունիվերսալ հաշվիչ մեքենան կարող է կատարել ցանկացած մաթեմատիկական հաշվարկներ, եթե դրանք հնարավոր լինի ներկայացնել որպես ալգորիթմ։ Նա առաջ գնաց և ապացուցեց, որ լուծելիության խնդիրը լուծում չունի՝ առաջինը ցույց տալով, որ դադարի խնդիրը Թյուրինգի մեքենաների համար անորոշ է։ Ալգորիթմով անհնար է որոշել Թյուրինգի մեքենան երբևէ կանգ կառնի, թե՝ ոչ։
Չնայած Թյուրինգի ապացույցը հրապարակվեց Ալոնզո Չյորչը՝ իր Լյամբդայի հաշիվը օգտագործող, համարժեք ապացույցից կարճ ժամանակ անց, Թյուրինգի մոտեցումը զգալիորեն ավելի մատչելի էր և ինտուիտիվ, քան Չյորչինը ։ Այն ներառում է նաև 'Ունիվերսալ մեքենա' գաղափարը (այժմ հայտնի որպես Թյուրինգի ունիվերսալ մեքենա), այն իմաստով, որ նման մեքենաները կարող են կատարել ցանկացած այլ հաշվիչ մեքենայի խնդիրները (ինչպես Չյորչի Լյամբդայի հաշիվը)։ Ըստ Չյորչ-Թյուրինգ թեզիս, Թյուրինգի մեքենաները և Լյամբդայի հաշիվը կարող են հաշվարկել այն ամենը, ինչ հաշվարկելի է։ Ջոն ֆոն Նոյմանը հաստատել է, որ ժամանակակից կոմպյուտերի կենտրոնական կոնցեպցիան պայմանավորված է Թյուրինգի հոդվածով ։ Մինչ օրս Թյուրինգի մեքենաները Ալգորիթմների տեսության ուսումնառության կենտրոնական օբյեկտն են։
1936 թվականի սեպտեմբերից մինչև 1938 թվականի հուլիսը Թյուրինգը իր ողջ ժամանակն անց էր կացնում Փրինսթոնի համալսարանում, երկրորդ տարում որպես այցելող գիտաշխատող։ Բացի մաքուր մաթեմատիկական աշխատանքների նա ուսումնասիրում էր կրիպտոլոգիա և կառուցեց էլեկտրոմեխանիկական բինար բազմապատկիչներից չորս փուլերից երեքը ։ In June 1938 թվականի հունիսին, նա պաշտպանեց թեկնածուական թեզը; Ջոն Ֆոն Նյումանը ցանկացավ Թյուրինգին վերցնելորպես դոկտորանտ, սակայն Թյուրինգը վերադարձավ Անգլիա ։
Կարիերա և հետազոտություններ
Քեմբրիջ վերադառնալուն պես Թյուրինգը հաճախեց 1939 թվականի Լյուդվիգ Վիտգենշթայնի Մաթեմատիկայի հիմունքներ դասախոսություններին ։ Դասախոսությունները վերականգնվել են Թյուրինգի և այլ ուսանողների բանավոր խոսքից և նշումներից ։ Թյուրինգը և Վիտգենշթայնը Թյուրինգի Մաթեմատիկական ֆորմալիզմի հետ կապված անհամաձայնություններ ունեին ։
Կրիպտոանալիզ
Երկրորդ Համաշխարհային պատերազմի ընթացքում Թյուրինգը Բլետչլի Պարկում գերմանական կոդերի կոտրման ուղղությամբ տարվող աշխատանքների առաջատար մասնակից էր։ Պատմաբան և կոդեր կոտրող Ասա Բրիգսը ասել էր, "Բլետչլիում դու բացառիկ տաղանդի ու հանճարի կարիք ունեիր և այդ հանճարը Թյուրինգն էր։" 1938 թվականի սեպտեմբերից Թյուրինգը կես աշխատանքային օր աշխատում էր Բրիտանական կոդ կոտրող կազմակերպությունում։ Նա ավագ ծրագրավորող Դիլլի Կնոքսի հետ կենտրոնացել էր Էնիգմայի կրիպտոանալիզի վրա 1939 թվականի հուլիսից անմիջապես հետո Վարշավայի ժողովում Լեհաստանի կոդերի բյուրոն բրիտանացիներին և ֆրանսիացիներին տրամադրեց Էնիգմայի կոդերի գրանցման և Էնիգմա հաղորդագրության վերծանման իրենց մեթոդի մանրամասները։ Թյուրինգը և Կնոքսը սկսեցին խնդրի վրա աշխատել ավելի կոշտ մոտեցմամբ ։ Լեհական մեթոդը վստահելի չէր, քանի որ գերմանացիները կարող էին փոխել կոդավորումը, որը և նրանք կատարեցին 1940 թվականի մայիսին։ Թյուրինգի մոտեցումը ավելի ընդհանուր էր ։ 1939 թվականի սեպտեմբերի 4-ին, Մեծ Բրիտանիան պատերազմ հայտարարեց Գերմանիային, Թյուրինգը վերադարձավ Բլետչլիի Պարկ, որտեղ գտնվում էր կառավարական կապի կենտրոնը ։ Հարկ է նշել, որ բոմբի մշակումը պատերազմի ընթացքում Թյուրինգի կատարած հինգ հիմնական հնարքներից առաջինն էր։ Թյուրինգը կոդերի կոտրման գործընթացում նորարական մոտեցում կիրառեց՝ տարբեր հնարավորությունների փորձարկման օպտիմիզացման համար, օգտագործելով վիճակագրական հնարքներ։ Նա Հավանականության կիրառումը կրիպտոգրաֆիայում և Կրկնությունների վիճակագրություն, վերնագրերով երկու հոդված գրեց, որոնցում քննարկում էր մաթեմատիկական մոտեցումները կրիպտոգրաֆիայում ։ Այդ հոդվածներն այնպիսի արժեք ունեին, որ մինչև 2012 թվականի ապրիլը՝ Թյուրինգի ծննդյան հարյուրամյակից մի փոքր առաջ, Ազգային արխիվի կողմից դրանք չէին հրապարակվել ։
Բլետչլի Պարկում Թյուրինգը էքսցենտրիկի համբավ էր ձեռք բերել։ Նա իր կոլեգաներին հայտնի էր որպես 'Պրոֆ' և նրա Էնիգմա թեզը հայտնի էր որպես 'Պրոֆի գիրք' ։ Կրիպտոնալիստ Ջեկ Գուդը, ով աշխատում էր նրա հետ, Թյուրինգի մասին ասել էր․
"Ամեն տարի հունիսի առաջին շաբաթը նա խոտի տենդ էր ունենում և նա փոշուց պաշտպանվելու նպատակով աշխատանքի էր գալիս գազի դիմակով։ Նրա հեծանիվը խափանվել էր՝ շղթան պարբերաբար դուրս էր ընկնում։ Անսարքությունն ուղղելու փոխարեն, նա հաշվում էր քանի անգամ էին պեդալները դուրս եկել, որպեսզի ժամանակին իջնի հեծանիվից և ձեռքով շղթան ուղղի։ Նրա մեկ այլ տարօրինակ վարքն այն էր, որ նա իր գավաթը կապում էր ռադիատորի խողովակներին, որպեսզի այն չգողանան ։"
Բլետչլիում աշխատելու ընթացքում Թյուրինգը, ով երկար հեռավորության տաղանդավոր վազորդ էր, ժամանակ առ ժամանակ Լոնդոն էր վազում (64կմ) բարձր մակարդակի հանդիպումներին մասնակցելու, և նա ի վիճակի էր համաշխարհային չափանիշների մարաթոների մասնակցելու ։ Թյուրինգը փորձեց 1948 թվականին ընդգրկվել Բրիտանական Օլիմպիական թիմի կազմում, սակայն վնասվածքի պատճառով դուրս մնաց։ Նրա մարաթոնին մասնակցելու փորձը միայն 11 րոպեով էր զիջում բրիտանացի արծաթե մեդալակիր Թոմաս Ռիչարդսի 2 ժամ 35 րոպե արդյունքին։ Նա "Walton Athletic Club" ակումբի լավագույն վազորդն էր, փաստ, որը բացահայտվեց, երբ նա միայնակ վազելով անցավ խմբին   ։
1946 թվականին Թյուրինգը պատերազմի ընթացքում իր ծառայությունների համար Ջորջ VI թագավորի կողմից Բրիտանական կայսրության սպայի կոչում ստացավ, սակայն նրա կատարած աշխատանքը բազում տարիներ գաղտնի մնաց ։
Ռումբ
Բլետչլի Պարկ գալու առաջին շաբաթում, Թյուրինգը ցուցադրել է էլեկտրամեխանիկական մեքենա, որը կարող էր կոտրել Էնիգման ավելի արդյունավետ, քան լեհական բոմբ մեքենան, որից և անվանումը վերցրել էր։ Մաթեմատիկոս Գորդոն Վելցմանի առաջարկած կատարելագործումից հետո բոմբը դարձավ Էնիգմայով կոդավորված հաղորդագրությունների ավտոմատ վերծանման առաջնային գործիք։
1941 թվականի աշնանը Թյուրինգը և նրա կոլեգաներ Գորդոն Վելչմանը, Հյու Ալեքսանդրը և Ստյուարտ Միլլեր-Բարրին հիասթափություն ապրեցին։ Լեհերի աշխատանքի վրա հիմնվելով նրանք ստեղծեցին մեքենա, որը ունակ էր հաջողությամբ ջարդել Էնիգմայի հաղորդագրությունները, բայց նրանք մեքենաների և մարդկանց պակաս ունեին և նրանք չէին հասցնում բոլոր հաղորդագրությունները վերծանել։ Ամռանը նրանք համեմատական հաջողություն ունեցան, Կոդերի վերծանման շնորհիվ, գերմանական սուզանավերի գործողություններից բեռների ամսական կորուստը 100,000 տոննայով կրճատվել էր։ Նրանց խմբին շատ ռեսուրս էր հարկավոր դիմագրավելու գերմանացիների նոր հնարքներիՆ։ Նրանք փորձեցին համապատասխան խողովակներով ավելի շատ մարդ ներգրավել և շատ բոմբ ունենալ, սակայն ոչինչ չստացվեց։ Ի վերջո, բոլոր կանոնները խախտելով հոկտեմբերի 28-ին, նրանք ուղղակիորեն նամակ գրեցին Չերչիլին։ Թյուրինգը և ընկերները նամակում նշել էին, որ սպասված արդյունքների համեմատ իրենց պահանջները չնչին էին ։ Էնդրյու Հոջսը՝ Թյուրինգի կենսագիրը հետագայում գրեց, "Այս նամակը էլեկտրական ազդեցություն ունեցավ։" Չերչիլը Առաջին բարոն Իսմեյին գրություն ուղարկեց։ "ԿԱՏԱՐԵԼ ԱՅՍՕՐ։ Համոզվեք, որ նրանք ամեն ինչ ունեն էքստրիմ առաջնահերթությամբ և ինձ զեկուցեք, որ ամեն ինչ արվել է։" Նոյեմբերի 18-ին, գաղտնի ծառայության պետը զեկուցել էր, որ բոլոր հնարավոր միջոցները ձեռք են առնվում Բլետչլի Պարկի գաղտնազերծողները վարչապետի պատասխանի մասին ոչինչ չգիտեին, սակայն Միլներ-Բարին հետագայում հիշեցրեց․ "Ամենը, ինչ մենք նկատեցինք, այդ օրվանից սկսած բոլոր դժվարությունները հրաշքով հարթվեցին։" ։ Պատերազմի ավարտին գործում էին ավելի քան երկու հարյուր բոմբ ։
Տնակ 8 և Էնիգմա նավատորմ
Թյուրինգը որոշեց զբաղվել Գերմանական նավատորմի կրիպտոանալիզ հատկապես դժվար խնդրով, իր խոսքերով "քանի որ ոչ ոք չէր զբաղվում դրանով և ես կարող եմ այն պահել ինձ" ։ 1939 թվականի դեկտեմբերին Էնիգմա համակարգի զգալի մասը Թյուրինգը բացահայտեց, որն ավելի բարդ էր, քան ուրիշ ծառայությունների կողմից օգտագործվող ինդիկատորային համակարգերը ։
1942 թվականի նոյեմբերին Թյուրինգը մեկնեց Միացյալ Նահանգներ և ԱՄՆ նավատորմի կրիպտոանալիտիկների հետ Վաշինգտոնում աշխատեց Էնիգմա նավատորմի և բոմբի կառուցման վրա; նա նաև այցելեց ԱՄՆ հաշվողական մեքենաների լաբորատորիա, Դեյթոն, Օհայո։
Բոմբի նախագծման նկատմամբ Թյուրինգի վերաբերմունքը խիստ հեռու էր ոգևորված լինելուց․ "Ամերիկյան ծրագիրը նախատեսում էր 336 բոմբ արտադրել, մեկական յուրաքանչյուր պատվիրված անիվի համար։ Ես ներքուստ քմծիծաղով էի մոտենում այդ ծրագրին, կարծելով, որ այն որևէ կոնկրետ ծրագրի չի կարող ծառայել, որ մենք չենք իրականում կարող դրանք այդ ձևով օգտագործել։"
Իր ուղևորության ընթացքում նա Բելլ լաբին աջակցեց խոսքի անվտանգության սարքերի մշակման գործում ։ 1943 թվականի մարտին նա վերադարձավ Բլետչլի Պարկ։ Նրա բացակայության ընթացքում Հյու Ալեքսանդրը զբաղեցրել էր Տնակ 8-ի ղեկավարի պաշտոնը, չնայած Ալեքսանդրը դրանից առաջ էլ փաստացի սեկտորի ղեկավարն էր (Թյուրինգը առանձնապես հետաքրքրված չէր սեկցիայի ամենօրյա գործընթացով)։ Այնուհետ Թյուրինգը դարձավ Կրիպտոանալիզի ուղղությամբ Բլետչլի Պարկի գլխավոր խորհրդատուն։
Թյուրինգություն
1942 թվականի հուլիսին Թյուրինգը մշակեց Թյուրինգություն (կամ կատակով Turingismus) տեխնիկան օգտագործելու գերմանական նոր Geheimschreiber (գաղտնի գրող) մեքենայի Լորենցի կոդ հաղորդագրությունների վերծանման համար։ Դա տելեթայփ ռոտոր մեքենա էր, որը Բլետչլի Պարկում կոդավորված էր Tunny անվանմամբ։ Թյուրինգությունը անիվի խախտման մեթոդ էր, այսինքն, Tunny-ի անիվների կարգավորումը մշակող պրոցեդուրա ։ Նա նաև Tunny թիմը ներկայացրեց Թոմի Ֆլաուերսին՝ ով Մաքս Նյումանի ղեկավարությամբ սկսեց կառուցել աշխարհում առաջին ծրագրավորվող էլեկտրոնային «Կոլոսուս» կոչվող էլեկտրոնային համակարգիչը (10 կտոր չափով), որը փոխարինեց ավելի պարզ նախորդ մեքենան Heath Robinson (codebreaking machine) և որի գերազանց արագությունը թույլ տվեց վիճակագրական գաղտնազերծման տեխնիկան հաջողությամբ կիրառել հաղորդագրությունների համար ։ Ոմանք սխալմամբ ասում են, որ Թյուրինգը Colossus computer-ի նախագծման մեջ վճռորոշ գործիչ էր։ Թյուրինգությունը և Banburismus-ի վիճակագրական մոտեցումը անկասկած ուղղորդել են Լորենցի կրիպտոանալիզի գաղափարին, սակայն նա անմիջականորեն ներգրավված չի եղել Colossus-ի մշակման մեջ ։
Խոսքի կոդավորում (Delilah)
Բելլ լաբորատորիայում աշխատանքից հետո, Թյուրինգը տարվել էր հեռախոսային համակարգում խոսքի էլեկտրոնային կոդավորման գաղափարով և պատերազմի վերջին հատվածում նա տեղափոխվեց հետախուզության ռադիոկապի ծառայություն։ Այստեղ նա ինժեներ Դոնալդ Բեյլի օգնությամբ իր գիտելիքները էլեկտրոնիկայի բնագավառում ավելի զարգացրեց։ Նրանք միասին ձեռնամուխ եղան Delilah անվտանգ ձայն դյուրակիր կապի մեքենայի նախագծմանն ու ստեղծմանը ։ Այն նախատեսված էր տարբեր կիրառումների համար, հեռավոր ռադիո հաղորդումների համար օգտագործման հնարավորություն չուներ, ամեն դեպքում, պատերազմի ընթացքում օգտագործվելու համար սարքն ուշացել էր։ Չնայած Չերչիլի ձայնագրված խոսքի կոդավորումը և գաղտնազերծումը պաշտոնյաներին ցուցադրելիս համակարգը լիարժեքորեն աշխատում էր, սակայն այն օգտագործման համար չընդունվեց ։ Թյուրինգը նաև խորհրդակցում էր Բելլ լաբի հետ SIGSALY-ի՝ անվտանգ ձայնային համակարգ, որը օգտագործվեց պատերազմի վերջին տարիներին։
Վաղ համակարգիչներն և Թյուրինգի թեստը
1945-ից 1947 թվականներին Հեմփթոնում, Միացյալ Թագավորության Ֆրիզիկայի Ազգային ինստիտուտում Թյուրինգը աշխատում էր Ավտոմատ հաշվիչ սարքի մշակման վրա ։ 1946 թվականի փետրվարի 19-ին նա ներկայացրեց հոդված, որում առաջին անգամ մանրամասն նկարագրում էր հիշողության մեջ պահվող ծրագրով կոմփյուտերը Ֆոն Նոյմանի անավարտ EDVAC-ի հաշվետվության առաջին սևագրությունը'' նախորդել էր Թյուրինգի հոդվածըը, սակայն այն քիչ մանրամասն էր, համաձայն Ֆիզիկայի Ազգային լաբորատորիայի մաթեմատիկական բաժանմունքի ղեկավար Ջոն Վոուրսմլիի, այն "պարունակում էր Թյուրինգին պատկանող մի շարք գաղափարներ". ։ Չնայած ACE-ն իրականանալի նախագիծ էր, սակայն պատերազմական ժամանակին հատուկ, Բլետչլի Պարկում տիրող գաղտնիության մթնոլորտը հանգեցրեց նախագծի հետաձգմանը, ինչը և հիասթափեցրեց Թյուրինգին։ 1947 թվականի ավարտին նա հերթական արձակուրդին վերադարձավ Քեմբրիջ, որտեղ նա ստեղծեց Խելացի մեքենաներ աշխատությունը, որը միայն հրապարակվեց հետմահու ։ Մինչ նա Քեմբրիջում էր, պիլոտ ACE-ն կառուցվեց նրա բացակայության ժամանակ։ Այն իր առաջին ծրագիրը կատարեց 1950 թվականի մայիսի 10-ին, և հետագայում մի շարք կոմփյուտերներ շատ բան էին վերցրել դրանից։ Թյուրինգի ACE-ի ամբողջական տարբերակը կառուցվեց միայն նրա մահից հետո ։
Համաձայն գերմանացի կոփյուտերային ռահվիրան Հեյնց Բիլլինգի Մաքս Պլանկի Ֆիզիկայի ինստիտուտից, Ալան Թյուրինգն ու Կոնրադ Զյուսեն հանդիպում են ունեցել ։ Այն տեղի է ունեցել Գյոթինգենում 1947 թվականին։ Հանդիպումին, որ կրել է կոլոկվիումի ձևաչափ, մասնակցել են Վոմերսլին, Թյուրինգը, Պորթերը Անգլիայից և հետազոտողներ Գերմանիայից՝ Զյուսեն, Վալտերը և և Բիլլինգը։
1948 թվականին Թյուրինգը Մանչեսթերի Վիկտորա համալսարանի մաթեմատիկական բաժանմունքի պրոֆեսորի (Անգլիայում Reader (academic rank)) կոչում է ստանում։ 1949 թվականին, աշխատելով Նյումանի կոմպյուտերների մաթեմատիկական ապահովման վրա, նա դարձավ Հաշվիչ մեքենաների լաբորատորիայի փոխտնօրեն։ Այդ ընթացքում նա շարունակում էր աշխատել աբստրակտ մաթեմատիկայի բնագավառում։ և "Հաշվողական տեխնիկա և բանականություն" (Mind ամսագիր, հոկտեմբեր 1950), Թյուրինգը անդրադարձավ արհեստական բանականության խնդրին և փորձարկում առաջարկեց՝ մեքենան, "խելացի" համարելու չափանիշ սահմանել, որը հայտնի դարձավ Թյուրինգի թեստ անվանմամբ ։ Կոմփյուտերը կաչելի է ասել "մտածում է", եթե շփման ժամանակ հնարավոր չէ տարբերել մարդուց ։ Թյուրինգի թեստի հակադարձը լայնորեն օգտագործվում է համացանցում՝ CAPTCHA, որոշելու օգտվողը մարդ է, թե կոմփյուտեր։
Թյուրինգի թեստը նշանակալի ներդրում էր, սադրիչ բնութագրով և երկարատև արհեստական բանականության վերաբերյալ բանավեճին, որը շարունակվում է կես դարից ավելի 1948 թվականին նա նաև հայտնագործեց մատրիցային հավասարումների լուծման մեթոդը, որն օգտագործվում է մին այսօր ։
Ձևի գոյացում և մաթեմատիկական կենսաբանություն
1951 թվականին, երբ Թյուրինգը 39 բոլորեց, նա թեքվեց դեպի Մաթեմատիկական կենսաբանություն, արդյունքում, 1952 թվականի հունվարին հրապաակեց իր գլուխգործոցը՝ "Մորֆոգենեզի քիմիական հիմքը"։ Նա հետաքրքրվում էր մորֆոգենեզով՝ կենսաբնական օրգանիզմներում ձևերի և ուրվագծերի զարգացմամբ։ Այլ բաների թվում նա փորձում էր հասկանալ Ֆիբոնաչիի ֆիլոտաքսիսը, բույսերի կառուցվածքում Ֆիբոնաչիի թվերի գոյությունը Նա ենթադրում էր, որ միմյանց հետ ռեակցիայի մեջ մտնող և տարածության մեջ ներթափանցող քիմիական նյութերի համակարգը՝ ռեակցիա-դիֆուզիոն համակարգ, կարող է բացատրել "մորֆոգենեզի հիմնական դրույթները" ։ Կատալիտիկ քիմիական ռեակցիաները մոդելավորելու համար նա օգտագործում էր մասնակի ածանցյալներով դիֆերենցիալ հավասարումները։ Օրինակ, եթե որոշակի քիմիական ռեակցիայի համար անհրաժեշտ է A կատալիզատորը, և դիցուք այդ ռեակցիան ավելի շատ A կատալիզատոր է արտադրում, ապա այդ ռեակցիան անվանում ենք ինքնակատալիզի ռեակցիա, որը կարելի է մոդելավորել ոչ գծային դիֆերենցիալ հավասարումների օգնությամբ։ Թյուրինգը հայտնաբերեց, որ շաբլոն կարող է ստեղծվել, եթե քիմիական ռեակցիան արտադրում է ոչ միայն A կատալիզատոր, այլ նաև B արգելիչ, որը դանդաղեցնում է A-ի արտադրությունը։ Եթե A-ն և B-ն տարբեր արագությամբ են տարածվում կոնտեյներում, ապա այդ դեպքում կարող ենք ունենալ շրջաններ, որտեղ A-ն է գերակշռում և որոշներում՝ B-ն։ Դրա ծավալը հաշվելու համար Թյուրինգին հզոր կոմպյուտեր էր անհրաժեշտ, 1951 թվականին այն ազատ հասանելի չէր, ուստի հավասարումները լուծելու համար նա ստիպված թղթի վրա հաշվարկում էր գծային մոտարկումները։ Բարեբախտաբար այդ հաշվարկները ճշգրիտ որակական արդյունքներ տվեցին, օրինակ, համասեռ խառնուրդում տարօրինակ ձևով հավասարաչափ էին բաշխաված կարմիր կետերը։ Ռուս կենսաքիմիկոս Բորիս Բելաուսովը նմանատիպ արդյունքներով փորձեր էր կատարել, բայց այդ ժամանակի նախապաշարմունքների պատճառով, որ այն խախտում է թերմոդինամիկայի երկրորդ օրենքը, չկարողացավ դրանք հրապարակել։ Դժբախտաբար Բելաուսովը տեղյակ չէր Թագավորական հասարակության փիլիսոփայական գրառումներում Թյուրինգի հոդվածի մասին ։ Չնայած հոդվածը հրապարակվել էր մինչ ԴՆԹ-ի կառուցվածքը և դերը հասկանալը, Թյուրինգի մորֆոգենեզին նվիրված աշխատանքը այսօր էլ արդիական է և մաթեմատիկական կենսաբանության կարևոր մաս է համարվում ։ Թյուրինգի աշխատանքի վաղ կիրառումներից է Ջեյմս Մուրեյի աշխատությունը, որը բացատրում է կատվի մորթու վրա մեծ ու փոքր բծերի և շերտերի առկայությունը  Այդ բնագավառում հետագա հետազոտությունները ցույց են տալիս, որ Թյուրինգի աշխատանքը մասնակիորեն կարող է բացատրել ֆոլեկուլների, թոքերի ճյուղերի առկայությունը և նույնիսկ ձախ-աջ ասիմետրիան, որ սիրտը դնում է մարմնի ձախ մասում։" Թյուրինգի հետագա աշխատանքները հասանելի չէին, մինչև 1992 թվականի Թյուրինգի աշխատանքների ամբողջական հավաքածուի տպագրությունը ։
Անձնական կյանք
1941 թվականին Թյուրինգը ամուսնության առաջարկ արեց Տնակ 8-ի իր գործընկեր երիտասարդ մաթեմատիկոս և կրիպտոանալիստ Ջոան Կլարկին, սակայն նրանց նշանադրությունը կարճ տևեց։ Նշանածին իր միասեռական լինելու մասին պատմելուց հետո, ով անվրդով էր բացահայտումից, Թյուրինգը որոշեց, որ ինքը չի կարող ամուսնության միջով անցնել ։
Անբարոյականության դատապարտում
1952 թվականին Թյուրինգը 39 տարեկան, կապ է հաստատում Առնոլդ Մուրեյի՝ 19 տարեկան գործազուրկ երիտասարդի հետ։ Թյուրինգը Մուրեյին հանդիպել էր Սուրբ ծնունդի նախօրեին, Մանչեսթերով քայլելիս, և հրավիրել էր ճաշի։ Հունվարի 23-ին Թյուրինգի տուն գող էր մտել։ Մուրեյը պատմել էր Թյուրինգին, որ գողը իր ծանոթն է, և Թյուրինգը դեպքի մասին ոստիկանություն էր հայտնել։ Հետախուզության ընթացքում Թյուրինգը խոստովանել էր Մուրեյի հետ սեռական հարաբերությունների մասին։ Միասեռական հարաբերությունները Միացյալ Թագավորությունում քրեական հանցագործություն էին այն ժամանակ, և երկու տղամարդն էլ դատապարտվեցին խիստ անբարոյական լինելու մեջ ։
Հետագայում, համոզվելով իր եղբոր և դատապաշտպանի խորհրդով նա ընդունեց իր մեղքը ։ 1952 թվականի մարտի 31-ին Regina v. Թյուրինգ և Մուրեյ, գործի դատավարությունը սկսվեց ։ Թյուրինգը դատապարտվեց և նրան բանտարկության և փորձաշրջանի, որը պայմանավորված էր նրա հորմոնալ բուժման համաձայնությամբ, միջև ընտրություն տրվեց։ Նա բուժման համաձայնություն տվեց։ Բուժումը մեկ տարի տևեց, որի արդյունքում Թյուրինգը դարձավ իմպոտենտ ։
Թյուրինգի դատապարտվածությունը հանգեցրեց նրա վստահության կորստին և Բրիտանական Կառավարության կրիպտոանալիստ խորհրդատուի աշխատանքից հեռացմանը, սակայն նա պահպանեց իր ակադեմիական աշխատանքը։ 1952 թվականի դատավճռից հետո նրան արգելվեց ԱՄՆ մուտքը, սակայն նա ազատ կարող էր այցելել այլ Եվրոպական երկրներ։ Թյուրինգը լրտեսության մեջ երբեք չի մեղադրվել, սակայն Բլետչլի Պարկում աշխատողներին արգելվում էր խոսել պատերազմի ընթացքում նրանց կատարած աշխատանքի մասին ։
Մահ
1954 թվականի հունիսի 8-ին Թյուրինգի տան կառավարիչը նրան մահացած էր գտել։ Նա մահացել էր նախորդ օրը։ Դիահերձման փորձաքննությամբ հաստատվել էր, որ մահվան պատճառը ցիանիդ թունավորումն էր ։ Նրա մարմինը հայտնաբերելիս, մահճակալի կողքին գտնվել էր կես կերած խնձոր և չնայած խնձորում ցիանիդի առկայությունը չի ստուգվել, սակայն հայտարարվել էր որ թունավորման պատճառը ցիանիդի ճակատագրական չափաբաժինն է եղել։ Հետաքննությունը հայտարարեց, որ նա ինքնասպանություն է գործել և 1954 թվականի հունիսի 12-ին նրա մարմինը այրեցին ։ Թյուրինգի մոխիրը շաղ տրվեց Քրմատորիումում, ինչպես և նրա հոր փոշին։ Թյուրինգի կենսագիրներ Էնդրյու Հոջսը և Դեվիդ Լեավիտը, երկուսն էլ ենթադրում էին, որ նա վերարտադրել է Ուոլթ Դիսնեյի Սպիտակաձյունիկը և յոթ թզուկները ֆիլմի՝ իր սիրելի հեքիաթի սցենարը(1937) ։ Ավելի ուշ հետազոտությունները կասկածի տակ առան ինքնասպանության վարկածը։ Թյուրինգի մասնագետ Ջեկ Կոպելանդը դիահերձման արդյունքների մանրակրկիտ ուսումնասիրությունից հետո եզրակացրեց թունավորումը առաջացել է գալվանական ոսկեջրման ապարատից արտաբերվող ցիանական թթվի գոլորշիները շնչելուց։ Ինչպես նաև Թյուրինգը քնից առաջ սովորաբար խնձոր էր ուտում, արտասովոր ոչինչ չկա, որ նա կիսատ էր թողել այն ։.Թյուրինգը հումորով էր մոտենում հորմոնալ թերապիային և տխրության նշաններ չէր ցուցաբերում, հակառակը, նա կազմել էր խնդիրների ցանկ, որոնցով պետք է զբաղվեր հանգստյան օրերից հետո ։ Նրա մայրը համարում էր, որ որդու մահը պատահականություն էր, քիմիական նյութերը խնամքով չպահելու պատճառով, սակայն Հոջեսը կարծում էր, որ Թյուրինգը այդպես է դասավորել, որպեսզի նրան չվշտացնի։
Կառավարության ներողություն և ներում
2009 թվականի օգոստոսին Ջոն Գրահամ-Քամինգը ստորագրահավաք դիմում սկսեց, որով կոչ էր անում Բրիտանական կառավարությանը ներողություն խնդրել Թյուրինգի որպես նույնասեռական մեղադրանքի համար։ "Հազարավոր մարդիկ էին հավաքվել Ալան Թյուրինգի համար արդարություն պահանջելու և ճանաչելու նրա նկատմամբ կիրառված բուժման եղանակը։ սարսափելի վերաբերմունքը։ Թյուրինգը դատապարտվել է այն ժամանակվա օրենքով և մենք չենք կարող ժամացույցը հետ շրջել, իհարկե նրա բուժումն կատարելապես անարդարացի էր և ես ուրախ եմ, որ հնարավորություն ունեմ ասելու ես և մենք բոլորս որքան ենք խորապես ցավում այն ամենի համար, ինչ տեղի ունեցել նրա հետ։ Բրիտանական կառավարության և բոլոր նրանց անունից, ովքեր ազատ ապրում են Ալանի աշխատանքների շնորհիվ, ես անչափ հպարտ եմ ասել․ մենք ցավում ենք, դու շատ ավելիին էիր արժանի" Ջոն Լիչը առաջին դեպուտատն էր, որ Թյուրինգին ներում շնորհելու օրինագիծ ներկայացրեց։ Նա ասել էր դա "վերջիվերջո, պարզապես ամոթ է" որ դատապարտումը դեռևս ուժի մեջ է ։
Սան Գրեգորիո դի Կատանիա
Սան Գրեգորիո դի Կատանիա (San Gregorio di Catania) կոմունա Իտալիայում, Սիցիլիա մարզում՝ Կատանիայի գավառում։
Ալան Թյուրինգ
Կառավարության ներողություն և ներում
2011 թվականի դեկտեմբերին, Վիլյամ Ջոնսը սկսեց ստորագրահավաք Բրիտանական կառավարությունից խնդրելով Թյուրինգից ներողություն խնդրել "մեծ անբարոյականության" մեջ նրան մեղադրելու համար ։ "Մենք խնդրում ենք Ն․Գ․ կառավարությունից Ալան Թյուրինգին ներում շնորհել"մեծ անբարոյականության մեջ" նրան դատապարտելու համար։ 1952 թվականին, նա դատապարտվել էր "մեծ անբարոյականության մեջ" և ստիպել են նրան անցնել այսպես կոչված "օրգան-թերապիա"։ Երկու տարի անց, 41 տարեկանում, նա ցիանիդ ընդունելով իքնասպանություն գործեց։ Ալան թյուրինգին հասցրեցին սարսափելի հուսահատության և վաղ մահվան ազգի կողմից, որի փրկության համար այդքան արել էր։ Սա Բրիտանական կառավարության և բրիտանական պատմության ամոթալի էջ է մնում։ Ներողությունը ինչ որ չափով կարող է ամոքել վնասը։ Այն կարող է լինել ներողության գործողություն այլ գեյ տղամարդկանց, ովքեր Ալան Թյուրինգի նման հայտնի չեն ։"
Հայցը 37,000 ստորագրություն էր հավաքել, սակայն խնդրանքը անհույս էր դարձել արդարադատության նախարար Թոմ Մաքնելլիի կողմից, ով հետևյալ կարծիքն էր հայտնել․ "Հետմահու ներումը չէր համապատասխանում իրավիճակին, քանի որ Ալան Թյուրինգը դատապարտվել էր այն բանի համար, ինչն այն ժամանակ քրեական հանցագործություն էր։ Նա գիտեր, որ իր արարքը օրենքով պատժելի հանցագործություն էր։ Ողբերգական է, որ Ալան Թյուրինգը դատապարտվել է հանցագործության համար, որը այժմ դաժան և անհեթեթ է թվում և հատկապես ցավոտ նկատի ունենալով նրա բացառիկ ներդրումը պատերազմի ընթացքում։ Այնուամենայնիվ օրենքն այն ժամանակ պահանջում էր դատական հետաքննություն, և որպես երկարաժամկետ քաղաքականություն ընդունել, որ այդպիսի համոզմունք եղել է և պատմական կոնտեքստը փոխելու փոխարեն, համոզված լինենք, որ մենք երբեք այն ժամանակներին չենք վերադառնա ։"
Սան Գրեգորիո դի Կատանիա
Արտաքին հղումներ
Կատեգորիա:Իտալիայի բնակավայրեր
Ալան Թյուրինգ
Կառավարության ներողություն և ներում
Պատգամավոր Ջոն Լիչը խորհրդարանին մի քանի օրինագիծ էր ներկայացրել Ոիլյամ Ջոնսի հետ միանալով ներման արշավ էր սկսել։ Լիչը համայնքների պալատում գործ կազմեց, որ պատերազմի ընթացքում Թյուրինգի ներդրումը նրան ազգային հերոս է դարձրել և "ի վերջո պարզապես ամոթ է" որ դատավճիռը ցայսօր ուժի մեջ է Լիչը շարունակեց քարոզարշավը և օրինագիծը խորհրդարանով անցկացնելու արշավը մինչև այն չընդունվեց ։ 2012 թվականի հուլիսի 26-ին, լորդերի պալատ Թյուրինգին օրինական ներում շնորհելու վերաբերյալ օրինագիծ էր ներկայացվել ։ Տարվա վերջում, The Daily Telegraph-ին ուղղված նամակում, ֆիզիկոս Սթիվեն Հոքինգը և այլ 10 ստորագրողներ՝ թագավորական աստղագետ Լորդ Րիսը, Թագավորական ընկերության նախագահ Սըր Պաուլ Նըրս, Լեդի Թրամփինգտոն (ով պատերազմի ընթացքում աշխատում էր Թյուրինգի հետ) և Լորդ Շարկին (օրինագծի հովանավոր) վարչապետ Դեվիդ Քեմերոնին կոչ արեցին ներման խնդրանքը գործի դնել ։ Կառավարությունը հաստատեց, որ կաջակցի օրինագծի ընդունմանը, և հոկտեմբերին Լորդերի Պալատը երրորդ ընթերցմամբ այն ընդունեց ։
Նախքան Համայնքների պալատում օրինագծի հնարավոր քննարկմանը, Կառավարությունը ընտրեց արքայական ներման իրավունքի գերակայության գործընթացը։ 2013 թվականի դեկտեմբերի 24-ին, Եղիսաբեթ II թագուհին ներում ստորագրեց Թյուրինգին անբարոյականության մեջ մեղադրանքը չեղյալ հայտարարելու վերաբերյալ, որն անմիջապես ուժի մեջ մտավ։ Ներում շնորհելու որոշումը հայտարարելիս, Արդարադատության նախարար Քրիս Գրեյլինգը ասաց, որ արժանի է "հիշարժան և ճանաչված լինել պատերազմի ընթացքում իր ֆանտաստիկ ներդրման համար" այլ ոչ թե հետագա քրեական դատավարության The Queen officially pronounced Turing pardoned in August 2014. ։ Թագուհու ակցիան Երկրորդ Համաշխարհային պատերազմից հետո չորրորդ թագավորական ներման շնորհումն էր ։ Այս դեպքն արտասովոր էր, մնացած ներումները շնորհվել էին քանի որ այդ անձիք տեխիկապես անմեղ էին և խնդրանքով դիմել էր ընտանիքը կամ այլ շահագրգիռ կողմ ։ Համաձայն Արդարադատության նախարար Քրիս Գրեյլինգի խոսքերի թագավաորական ներման տարբերակն էր ընտրվել, քանի որ Թյուրինգի իրավաբանական րեաբիլիտացիան անհնար էր, քանի որ Բրիտանական դատարանը մեղադրական եզրակացությունը կայացրել էր 1952 թվականին գործող օրենքի հիման վրա. Մեծ Բրիտանիայում թագավորական ներման շնորհումը բացառապես քաղաքական, այլ ոչ թե իրավական հարց է ։
Ներման հրապարակումից հետո, մարդու իրավունքների իրավապաշտպան Պիտեր Տատչելը վարչապետ Դևիդ Քեմերոնին ուղղված նամակում քննադատեց եզակի անհատի՝ Թյուրինգի՝ նրա հայտնիության և ձեռքբերումների համար, ներման որոշում կայացնելը, երբ հազարավորները դատապարտված են նույն օրենքով և ներման չեն արժանացել ։ Տատչելը նաև կոչ էր անում Թյուրինգի մահվան նոր հետաքննություն սկսել։ 31 января 2017 թվականի հունվարի 31-ին Մեծ Բրիտանիայում ուժի մեջ մտավ "Թյուրինգի օրենքը"՝ հոմոսեքսուալության մեջ դատապարտված տղամարդկաննց հետմահու ներում շնորհելու մասին ։
Մրցանակներ, իր պատվին, ճանաչում և տուրք
1946 թվականին Թյուրինգն արժանացավ Բրիտանական կայսրության շքանշանի ։ 1951 թվականին նա նաև ընտրվել էր Թագավորական միության անդամ ։ Նրա պատվին անվանակոչել են․
Ֆիլմերում
2014 թվականի «Իմիտացիայի խաղ» պատմական դրամայում Ալան Թյուրինգի դերը կատարել է Բենեդիկտ Քամբերբեչը ։
Արտաքին հղումներ
Կատեգորիա:Ալան Թյուրինգ Կատեգորիա:Անգլիացի մաթեմատիկոսներ Կատեգորիա:Ինքնասպաններ Կատեգորիա:20-րդ դարի փիլիսոփաներ Կատեգորիա:Փրինսթոնի համալսարանի շրջանավարտներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի մաթեմատիկոսներ Կատեգորիա:Անգլիացի աթեիստներ Կատեգորիա:Բրիտանացի ճարտարագետներ Կատեգորիա:Մանչեսթերի համալսարանի շրջանավարտներ Կատեգորիա:Ինֆորմատիկայի տեսաբաններ
Ալե (այլ կիրառումներ)
Ալե, կարող է վերաբերել՝
Կանչ (ֆիլմ)
«Կանչ» (Dare), ռեժիսոր Ադամ Սալկիի ամերիկյան ռոմանտիկ դրամա, որը նկարահանվել է Դևիդ Բռայնդի սցենարով։ Այն հիմնված է 2005 թվականին նկարահանված «Սալքի» կարճամետրաժ ֆիլմի հիման վրա։ Ֆիլմի պրեմիերան կայացել է 2009 թվականին հուլիսի 19-ին։
Ֆիլմը՝ Newsday թերթի վարկածով, «2009 թվականի Լավագույն ֆիլմերը» ցանկում զբաղեցրել է 9-րդ տեղը ։ Այս դերի համար Էմմի Ռոսսումը ստացել է Young Hollywood Award մրցանակը Սավաննայի կինոփառատոնում ։
Սյուժե
Ալեկսան, Բենը և Ջոննին ավագ դպորցի շրջանավարտներ են։ Շատ շուտով նրանք կսկսենք նոր կյանք։ Երեխաներից յուրաքանչյուրը լի է կասկածներով և հակասություններով նոր ուղի ընտրելուց, որով կցանկանա շարժվել առաջ։ Ինքնաորոնման այս դժվարին փուլում երիտասարդների միջև տարօրինակ փոխհարաբերություններ են ստեղծվում։
Քննադատություն
Metacritic կայքում ֆիլմը 100 միավորներից ունի 54-ը՝ հիմնված 9 քննադատների գրախոսությունների վրա, որը համապատասխանում է «խառնված կամ միջին արձագանքներ» կարգավիճակին ։
Արտաքին հղումներ
Կատեգորիա:2009 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:2000-ականների ռոմանտիկ դրամա ֆիլմեր Կատեգորիա:ԼԳԲՏ ֆիլմեր Կատեգորիա:Ամերիկյան ռոմանտիկ ֆիլմեր
Գոլուբովկա (գյուղ, Բառի շրջան)
Գոլուբովկա (Голубівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Գոլուբովկա գյուղում բնակվում էր 319 մարդ։ Բնակավայրը զբաղեցնում է 10,56 կմ² տարածք։ Բնակչության խտությունը կազմում էր 30,21 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Լիլ Փիփի մահ
Ամերկացի ռեփեր Լիլ Փիփը մահացել է 2017 թվականի նոյեմբերի 15-ին՝ թմրադեղերի չարաշահումից  ։ Ըստ բժշկական քննության, մահվան պատճառը եղել է ֆենտանիլ քսանաքսի պատահական չարաշահումը    ։
Իրադարձությունների ընթացք
Մահվան ժամանակ երաժիշտը գտնվում էր «Come Over When You’re Sober» շրջագայության մեջ՝ ի աջակցություն համանուն ալբոմին։
Շրջագայության ավարտից մեկ օր առաջ եղել է Արիզոնա նահանգի Թուսոն քաղաքում գտնվող իր շրջագայության ավտոբուսում, որտեղ երաժիշտը քսանաքս է ընդունել, որը, ավելի ուշ պարզվեց, նրան է տվել իր երկրպագու Մարիա Բոնսը։ Տեղական ժամանակով մոտ ժամը 19։20-ին, ըստ Snapchat-ում Մարիայի ֆան չաթի հաղորդագրությունների, երաժիշտը քնել է աղջկա հյուրասիրած դեղերն ընդունելուց հետո
Սակայն, Մարիան ուշադրություն չի դարձնում դրան և շարունակում է մի քանի ժամ անցկացնել երեկույթում երաժիշտների հետ շփվելով՝ հաղորդելով այդ մասին ֆան չաթում